ΓΡΑΠΤΗ ΕΡΩΤΗΣΗ E-0209/03

υποβολή: Joan Vallv (ELDR) προς την Επιτροπή

(3 Φεβρουαρίου 2003)

Θέμα: Η Περιβαλλοντική επίπτωση της επέκτασης του αεροδρομίου της Eivissa

Απευθύνονται στιςπηρεσίες της Ευρωπαϊκής Επιτροπής σχετικά με το σχέδιο επέκτασης του αεροδρομίου της Eivissa (Βαλεαρίδες Νήσοι). Το σχέδιο αυτό θα είχε πολύ σοβαρές επιπτώσεις στον εθνικό δρυμό του Ses Salines d'Eivissa i Formentera που γειτνιάζει με το αεροδρόμιο. Η ζώνη αυτή ύψιστου οικολογικού ενδιαφέροντος προστατεύεται από πολλές οδηγίες της Ευρωπαϊκής Ένωσης.

Σε ό,τι αφορά τις επιπτώσεις στον εθνικό δρυμό του Ses Salines d'Eivissa i Formentera, το δημοτικό συμβούλιο της d'Eivissa i Formentera διενήργησε μελέτη περιβαλλοντικών επιπτώσεων σε συνάρτηση με το σχέδιο επέκτασης του αερολιμένα της Eivissa καταλήγοντας στα παρακάτω συμπεράσματα:

1. Η επέκταση του εμπορικού τμήματος του αερολιμένα και η κατασκευή απομονωμένου χώρου στάθμευσης αεροσκαφών θα συνεπαγόταν επέκταση της σημερινής περιοχής του αεροδρομίου προς τα βορειοανατολικά, καλύπτοντας εκτάσεις που περιλαμβάνονται στην περιφερειακή ζώνη προστασίας του εθνικού δρυμού Ses Salines d'Eivissa i Formentera, (Νόμος 17/2001 του Κοινοβουλίου των Βαλεαρίδων Νήσων). Πιο συγκεκριμένα, θα είχε άμεση επίδραση στο σύνολο της προστατευόμενης περιοχής, ζοφερή κοινωνικο-οικονομική επίπτωση λόγω της ιδιωτικοποίησης οικοπέδων και της ανέγερσης κατοικιών,ψηλά επίπεδα ακουστικής ρύπανσης αλλά και ρύπανσης της ατμόσφαιρας πάνω από τους αμμόλοφους της ζώνης Es Codolar, που έχουν χαρακτηρισθεί ως προστατευόμενη ζώνη, καθώς και επιδράσεις όσον αφορά τη διαμόρφωση του τοπίου. Επιπλέον, η ζώνη αυτή αποτελεί ειδική ζώνη προστασίας των πτηνών σύμφωνα με την οδηγία για τα πτηνά 79/409/ΕΟΚ(1).

2. Η επέκταση της περιμέτρου της ζώνης παροχήςπηρεσιών του αεροδρομίου θα προϋπέθετε την άμεση κάλυψη και μετατροπή εκτάσεων που βρίσκονται εντός των ορίων του εθνικού δρυμού. Το καλυπτόμενο τμήμα ανήκει στο νοτιοανατολικό τμήμα της σειράς των αμμόλοφων της ζώνης Es Codolar που έχει χαρακτηρισθεί ως προστατευόμενη περιοχή και προστατεύεται από την οδηγία βιοτότων της ΕΟΚ ως οικοσύστημα κοινοτικού ενδιαφέροντος. Επιπλέον, η επέκταση αυτή προκαλεί μία σειρά χωροταξικών αλλαγών σε άλλες γειτονικές ζώνες επιδρώντας και με τον τρόπο αυτό στον εθνικό δρυμό του Ses Salines d'Eivissa i Formentera.

Προέβη η Ευρωπαϊκή Επιτροπή σε μελέτη περιβαλλοντικών επιπτώσεων του εν λόγω σχεδίου· Εάν ναι, ποιο ήταν το αποτέλεσμα· Εάν όχι προτίθενται η Επιτροπή να διενεργήσει τη μελέτη αυτή για να αξιολογήσει τις οικολογικές επιδράσεις στον εθνικό δρυμό του Ses Salines d'Eivissa i Formentera και, πιο συγκεκριμένα την αθέτηση της κοινοτικής οδηγίας για τα πτηνά 79/409/ΕΟΚ και της οδηγίας για τους βιότοπους, καθώς και κάθε άλλης περιβαλλοντικής ρύθμισης της ΕΕ·

(1) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(14 Μαρτίου 2003)

Η Επιτροπή γνωρίζει τα όσα αναφέρει το Αξιότιμο Μέλος του Κοινοβουλίου στην παρούσα γραπτή ερώτηση: σχετική καταγγελία που περιήλθε στην Επιτροπή πολύ πρόσφατα, εξετάζεται από τιςπηρεσίες της.

Όσον αφορά το ζήτημα στο οποίο αναφέρεται το Αξιότιμο Μέλος του Κοινοβουλίου, η Επιτροπή επιθυμεί ναπογραμμίσει ότι η διενέργεια μελετών εκτίμησης των επιπτώσεων όσον αφορά τα διάφορα έργα, ανήκει στις αποκλειστικές αρμοδιότητες των αρμόδιων εθνικών, περιφερειακών ή τοπικών αρχών και ότι εναπόκειται στον εκάστοτε κύριο έργου να καταθέσει τέτοια μελέτη στις αρμόδιες αρχές, για την αδειοδότηση του έργου.

Σε κάθε περίπτωση πάντως, η Επιτροπή, ως θεματοφύλακας των συνθηκών, θα λάβει τα μέτρα που είναι αναγκαία για να εξασφαλίσει την εν προκειμένω τήρηση του κοινοτικού δικαίου.